Marine Le Pen se declară victima unei decizii politice și anunță că nu se lasă eliminată. „Milioane de francezi cred în mine”
Lidera extremei drepte franceze, condamnată la o perioadă de ineligibilitate de cinci ani cu executare imediată și la o pedeapsă de patru ani de detenție, dintre care doi cu executare, pentru deturnare de fonduri publice, a anunțat că va face apel la decizie și că nu se lasă eliminată, fiindcă milioane de francezi cred în ea. Ea denunță „o decizie politică” de a o împiedica să candideze la alegerile prezidențiale, deși era favorită.